ศิรศักดิ์ อิทธิพลพาณิชย์

ศิรศักดิ์ อิทธิพลพาณิชย์  (เกิด 18 พฤษภาคม พ.ศ. 2520) เป็นนักร้องชาวไทย

ประวัติ 
ศิรศักดิ์เป็นบุตรของศิริพันธ์ สรรคบุรานุรักษ์ มารดา สำเร็จการศึกษาจากโรงเรียนเทพศิรินทร์ และศึกษาต่อที่คณะครุศาสตร์ จุฬาลงกรณ์มหาวิทยาลัย

เข้าสู่วงการเพลงในช่วงราวปี พ.ศ. 2542 โดยได้เริ่มร้องเพลงประกอบละคร เพื่อนร้างบนทางรัก ในเพลง "ฉันเลือกเอง" และเพลงประกอบโฆษณาโค้กแต่ก็ยังไม่มีชื่อเสียง จากนั้นสราวุธ เลิศปัญญานุช นักแต่งเพลงชื่อดัง ซึ่งเป็นรุ่นพี่ที่มหาวิทยาลัยเดียวกับศิรศักดิ์ โดยขณะนั้นได้เป็นผู้แต่งเพลงให้กับค่ายเอ็กแซ็กท์ ได้มาเรียกตัวศิรศักดิ์ให้ไปร้องเพลง "แทนใจ" ซึ่งเป็นเพลงประกอบละครเรื่อง เพลงผีบอก ที่กำลังจะออกอากาศในอีก 7 วันข้างหน้า แต่ยังหานักร้องไม่ได้ ซึ่งหลังจากที่ได้บันทึกเสียง และละครได้ออกอากาศไป ทำให้ตัวเพลงมีชื่อเสียงและการตอบรับที่ดีมาก ถกลเกียรติ วีรวรรณ ผู้จัดการค่าย เอ็กแซ็กท์จึงได้เรียกตัวศิรศักดิ์ไปพบ และได้ออกอัลบั้มและร้องเพลงประกอบละครของทางค่ายต่อมาอีกมากมาย จนได้รับฉายาว่า เจ้าพ่อเพลงประกอบละคร

ศิรศักดิ์เคยร่วมทำวง กับ จั๊ก ชวิน จิตรสมบูรณ์ และ ต้าร์ มิสเตอร์ทีม ในนาม ละมุนแบนด์ ซึ่งวงได้ก่อตั้งขึ้นมาจากการร่วมทีมกันเฉพาะกิจของทั้งสามคนในรายการ Stage Fighter ในปี พ.ศ. 2560 โดยในปีถัดมา ได้เข้าร่วมรายการ The Mask Line Thai ในนามของ หน้ากากยักษ์เขียว คู่กับ จั๊ก ชวิน (หน้ากากยักษ์แดง) โดยในรอบ First Round ใช้เพลง อาจจะเป็นคนนี้ ของแหวน ฐิติมา สุตสุนทร ในรอบ Semi-Final ใช้เพลง ภาพจำ ของป๊อป ปองกูล และความเจ็บปวด ของปาล์มมี่ และในรอบ Final ใช้เพลงรักปาฏิหารย์ ของลุลา ซึ่งแพ้ให้กับหน้ากากตุ๊กตุ๊ก และถูกถอดหน้ากากในรอบนี้ หลังจากที่ทางวงได้ออกซิงเกิลมาได้ 4 เพลง วงละมุนแบนด์ก็ได้ถูกยุบลงในต้นปี พ.ศ. 2564 โดยศิรศักดิ์ได้ประกาศถอนตัวออกจากวงโดยไม่ได้กล่าวถึงสาเหตุแต่อย่างใด

ชีวิตส่วนตัว 
ศิรศักดิ์นับถือศาสนาคริสต์นิกายโรมันคาทอลิก แต่วันที่ 4 พฤษภาคม พ.ศ. 2557 เขาได้อุปสมบทที่วัดพระบรมธาตุ จังหวัดกำแพงเพชร มีฉายาว่า "วรกวินฺโท" แปลว่า จอมกวีผู้ประเสริฐ เพื่อทดแทนคุณบิดามารดา แต่มิได้เปลี่ยนศาสนา ส่วนอีกสาเหตุหนึ่งที่เขาบวชก็เนื่องจากเขาสนใจในหลักธรรมบางประการ

ปัจจุบันเขาเปิดช่องยูทูบ “แมสมิวสิก” และทำคอนเทนต์เกี่ยวกับดนตรีร่วมกับรังสรรค์ ปัญญาเรือนในช่องน้าหนวด

ผลงาน

อัลบั้มเดี่ยว 
 ปี พ.ศ. 2543 (2000) อัลบั้ม Sirasak
 ฉันยังเหมือนเดิม (เพลงประกอบละคร "รอยรัก รอยอดีต")
 ของขวัญ
 คิดถึง
 ทำทุกอย่าง
 คู่รบ
 รักเธอนิรันดร์ (เพลงประกอบละคร รอยรัก รอยอดีต)
 เมื่อเราพบกัน
 พรุ่งนี้
 ทุกวัน
 คำสัญญาจากฟากฟ้า (เพลงประกอบละคร รอยรัก รอยอดีต)

 ปี พ.ศ. 2544 (2001) อัลบั้ม LOVE STORIES
 ไม่ขอให้เป็นเหมือนใคร (เพลงประกอบละคร "เลือดหงส์")
 เพียงหนึ่งคำ (เพลงประกอบละคร เลือดหงส์)
 เธอไม่เคยรู้ [ชายไม่จริงฯ]
 ฉันมีเธอ (เพลงประกอบละคร สาวใช้หัวใจชิคาโก้)
 ใครสักคน
 แทนใจ (Acoustic Version)
 รักเธอเหลือเกิน
 คือเธอ
 รักหลอก ๆ
 หัวใจให้เธอ
 เจ้าหญิงของฉัน

 ปี พ.ศ. 2545 (2002) อัลบั้ม Third Step
 รักเธอจนเหนื่อยหัวใจ
 ผิดถูกไม่รู้ (เพลงประกอบละคร พินัยกรรม)
 เก็บอยู่ในหัวใจ (เพลงประกอบภาพยนตร์ Calla)
 กว่าจะรู้ (เพลงประกอบละคร "ร้อยเล่ห์เสน่ห์ร้าย")
 บ่ายวันอาทิตย์
 สายตาอย่างนั้น เพลงประกอบละคร "ร้อยเล่ห์เสน่ห์ร้าย")
 อารมณ์
 เพื่อนที่รู้ใจ
 ก่อนเธอจะไป
 ฝันของเธอ

 ปี พ.ศ. 2546 (2003)อัลบั้ม Color of Love อัลบั้มพิเศษ
 สัญญา
 อยากบอกว่ารักเธอ
 คู่ไม่ควร (เพลงประกอบละคร "เลือดขัตติยา")
 หนาว
 ตราบใด (เพลงประกอบละคร "เลือดขัตติยา")
 ซึ่งกันและกัน
 ขอบใจที่รักกัน
 แล้วเธอก็คงเข้าใจ (เพลงประกอบละคร "เลือดขัตติยา")
 ไม่ใช่คนเก่า
 สองเรา
 คำขอครั้งสุดท้าย
 ฐานะอะไร

 ปี 2553 อัลบั้ม Warm White (สังกัดโซนี่ มิวสิก) 
 ไม่ได้มีแค่ฉัน
 ใครคนเดิม
 ยินดีรับฟัง
 หมื่นปีแสงล้านไมล์
 เพลงไม่รัก
 ด้านมืดของดวงตะวัน
 ตายทั้งเป็น
 ประตู

อัลบั้มรวมศิลปิน 
 ปี 2543 อัลบั้ม X-Track 4
 ปี 2543 อัลบั้ม X-Track Acoustic
 ปี 2544 1.อัลบั้ม Grammy best of the Year 2001
2.อัลบั้ม X-Track 6
3.อัลบั้ม เพลงประกอบละครเวที บัลลังก์เมฆ
4.อัลบั้ม Grammy best Love of the year 2001
 ปี 2545 1.อัลบั้ม รวมเพลงประกอบละคร รักในรอยแค้น 2.อัลบั้ม รักเอย ผู้ชาย
3.อัลบั้ม Sweet @ Heart 2, 3, 7
4.อัลบั้ม 7 Days festival วันอังคาร
5.อัลบั้ม 7 Days festival วันพฤหัสบดี
6 คอนเสิร์ต 10 ปี EXACT
 ปี 2546 1.อัลบั้ม Meeting Again (สังกัดจีนี่ เรคคอร์ดส)
2.อัลบั้ม Full Moon Duet ร่วมกับ แอน ธิติมา ประทุมทิพย์ (สังกัดกรีน บีนส์)
3 อัลบั้ม Hug 4
4.อัลบั้ม X-TRACK 8
5.อัลบั้ม Hot on Chart No. 11
 ปี 2548 อัลบั้ม 10 ปี แกรมมี่ โกลด์ ดนตรีไม่มีพรมแดน 2
 ปี 2550 อัลบั้ม Remind
 ปี 2555 อัลบั้ม Dedicated To Pause

ซิงเกิล 
 ปี 2542 เพลง ฉันเลือกเอง (เพลงประกอบละคร "เพื่อนร้างบนทางรัก")
 ปี 2543 เพลง แทนใจ (เพลงประกอบละคร "เพลงผีบอก")
 ปี 2543 เพลง โฆษณาโค้กชุด โอลิมปิก 2000
 เพลงประกอบรายการทุ่งแสงตะวัน
 ปี 2548 เพลง ระหว่างเรา (เพลงประกอบละคร "เล่ห์ภุมเรศ")
 ปี 2551 เพลง ถ้านี่คือรักแท้ (เพลงประกอบละคร "อธิษฐานรัก")
 ปี 2552 เพลง ศรัทธาในรัก (เพลงประกอบละคร "หยกลายเมฆ")
 ปี 2554 เพลง กดไลค์ แต่ไม่เม้นต์
 ปี 2556 เพลง อยู่คนเดียวอย่างนี้ก็ดี
 ปี 2558 เพลง วันนั้น..ถ้าเรา (ร่วมกับวง Sbyderman)
 ปี 2559 เพลง แล้วแต่เธอ (ร่วมกับวง Sbyderman)
 ปี 2559 เพลง อยู่คนเดียวด้วยกันไหม
 ปี 2560 เพลง Musubi (ร้องร่วมกับ สกล สุวรรณาพิสิทธิ์ ในชื่อวง 33)
 ปี 2560 เพลง Love Song From 1997
 ปี 2560 เพลง ที่สุดของหัวใจ (เพลงประกอบละคร "เล่ห์รักยาใจ ")
 ปี 2562 เพลง อยู่กับคนที่รัก (เพลงประกอบละคร "ทิวาซ่อนดาว")
 ปี 2563 เพลง ให้เหมือนเป็นบ้าน
 ปี 2563 เพลง ชันลันลา
 ปี 2563 เพลง อธิษฐาน (เพลงประกอบละคร "วิมานมนตรา")
 ปี 2563 เพลง คนนี้คนเดียว (เพลงประกอบละคร "โซ่เวรี")
 ปี 2563 เพลง คนเพ้อเจ้อ เหว่ง เทพลีลา
 ปี 2564 เพลง แพ้เป็นพระชนะเป็นมั้ย (ช่องยูทูบ Mass Music)
 ปี 2565 เพลง รักฉันเลยได้ไหม (เพลงประกอบละคร "กั๊กนัก..รักซะเลย")

คอนเสิร์ต 

 8 มีนาคม ปี 2546 คอนเสิร์ต พลพลกับคนกันเอง
 22 มีนาคม ปี 2546 คอนเสิร์ต Pattaya Music Festival 2003
 19 - 20 เมษายน ปี 2546 คอนเสิร์ต Divas and Gentlemen
 25 มิถุนายน ปี 2549 คอนเสิร์ต Banana The Series
 26 - 27 กันยายน ปี 2552 คอนเสิร์ต Green Concert#12 Greenwave's The Greatest Songs
 27 กุมภาพันธ์ ปี 2553 คอนเสิร์ต Five Men And A Lady
 27 พฤศจิกายน ปี 2553 คอนเสิร์ต Season Of Love Song
 12 มีนาคม ปี 2554 คอนเสิร์ต Suan Phung Music Festival
 21 ธันวาคม ปี 2556 คอนเสิร์ต Winter Love Song
 21 มีนาคม ปี 2557 คอนเสิร์ต Pattaya Music Festival 2014
 20 กุมภาพันธ์ ปี 2558 คอนเสิร์ต Pause Live At Parking Toys
 10 ตุลาคม ปี 2558 คอนเสิร์ต ค.ส.ต. คืนความสุขสู่สายตา
 5 กรกฎาคม ปี 2560 คอนเสิร์ต ทำให้หมา หาให้แมว
 23 - 24 พฤศจิกายน ปี 2562 คอนเสิร์ต Rhythm of Beau Sunita Concert

พิธีกร 
 รายการท่องเที่ยวเชิงอนุรักษ์ เที่ยวเป็นเพลง Music Journey ทุกวันหยุดนักขัตฤกษ์ เวลา 07.45 - 08.15 น. ทางช่อง 3 ร่วมกับ ชวิน จิตรสมบูรณ์, ปีเตอร์ คอร์ป ไดเรนดัล (เริ่มตอนวันแรก 23 ตุลาคม พ.ศ. 2562)

อื่น ๆ 
 เป็นกรรมการคอมเม้นต์ในรายการ มาสเตอร์คีย์ เวทีแจ้งเกิด
 ขวานไทยใจหนึ่งเดียว
 บทเพลงรักแห่งแผ่นดิน

อ้างอิง 

 "ศิรศักดิ์ อิทธิพลพาณิชย์"ประวัติ ปิงปอง ศิรศักดิ์

บุคคลจากกรุงเทพมหานคร
บุคคลจากโรงเรียนเทพศิรินทร์
นิสิตเก่าคณะครุศาสตร์ จุฬาลงกรณ์มหาวิทยาลัย
ศิลปินสังกัดจีเอ็มเอ็ม แกรมมี่
นักร้องชายชาวไทย
คริสต์ศาสนิกชนนิกายโรมันคาทอลิกชาวไทย
ยูทูบเบอร์ชาวไทย
ศิลปินสังกัดแกรมมี่โกลด์